laion/Wikipedia-Exotic huggingface dataset:
Tanel Meiel

Tanel Meiel (sündinud 6. mail 1974 Tallinnas) on eesti vaimulik, aastast 2023 EELK Sangaste koguduse õpetaja. Ta on lõpetanud aastal 2013 Tartu ülikooli sotsiaalteaduskonna sotsioloogia erialal, 2017 usuteaduskonna religiooniuuringute magistriõppe ja 2018 diakonikoolituse Usuteaduste Instituudi pastoraalseminaris. Ordineeriti diakoniks 25. märtsil 2018. Alates 22. juulist 2019 asus vanglate peakaplani ametikohale. Eesti vanglates on 13 kap­lanit ja neid abistavad vabatahtlikud kaastöölised. Meieli sõnul on Jõhvis resideeriva peakaplani ülesandeks koordineerida vanglakaplanite tööd ning seista hea selle eest, et oleks tagatud usuvabadus ja religioosne ning vaimulik teenimine. Enne seda töötas ta ligi neli aastat Tartu ülikooli infoturbe juhina. Varem oli ta kaitsejõududes kapten, luues küberkaitsealase võimekuse. Samuti on ta töötanud sisekaitseakadeemia kriisireguleerimise nõunikuna. 2023. aasta mai lõpus ordineeriti senine Otepää vallas tegutseva luterliku Sangaste koguduse diakon Tanel Meiel õpetajaks. Senine õpetaja Ivo Pill jätkab abiõpetajana. Meiel on ka EELK Laatre koguduse hooldajaõpetaja. 2014 asus ta Sangaste ja Laatre kogudusi teenima jutlustajana, seejärel tuli diakoni- ja siis õpetajaamet. Hetkel töötab ta kirikuõpetaja töö kõrvalt sotsiaalkindlustusametis kriisireguleerimise osakonna planeerimistalituse juhatajana. 11. septembril 2023 alustas ta lisaks tööd ka Otepää vallas paiknevate Keeni Põhikooli ja Puka kooli direktorina. Tanel Meiel on abielus ja ühe lapse isa. Ta on aktiivne kaitseliitlane (muuhulgas oli 2000. aastate alguses Kaitseliidu Tartu maleva pealik) ning kaitseväe ja Kaitseliidu kaplan reservis. Taani laskurmärk, hõbe 1998, KL Tartu Maleva teenetemärk 2002, KL hoolsusmärk „Pro Patria“ 3. klass 2003, KL Sakala Maleva teenetemärk 2003, KL Tartu Maleva AKMK teenetemärk 2005, KL Valgerist 3. klass 2005, KL hoolsusmärk „Pro Patria“ 2. klass 2007, Lõuna Politsei Prefektuuri teenetemärk 2007, KV eeskujuliku teenistuse teeneterist 2008, Kaitseministeeriumi Kuldne rinnamärk 2011, Päästeteenistuse medal 2011.
Eesti erakonnad vasak-parem-skaalal

Eesti erakonnad vasak-paremskaalal Vasakpoolsust iseloomustab püüd riigi kaudu teostada sotsiaalset ja majanduslikku võrdsustamist. Parempoolsust iseloomustab põhimõte, mille kohaselt iga ühiskonna liige on ise vastutav oma sotsiaalse ja majandusliku heaolu eest. Tsentrismi iseloomustab püüd liita valijaskonnas populaarsemaid ideid. Majanduspoliitikas on parempoolsete eesmärk: riigi rolli minimeerimine, vasakpoolsete eesmärk: riigipoolne regulatsioon. Eristada saab ka vasak- ja paremtsentrit. Kui vasaktsentrit iseloomustab majandusküsimustes püüd segamajanduse poole, siis paremtsentrismi iseloomustab tüüpiliselt suund traditsiooniliste väärtuste hoidmise poole. Sotsiaalses elus iseloomustab parempoolseid (konservatiive) konservatiivsete, nn traditsiooniliste väärtuste rõhutamine nagu perekond ja religioon, seevastu vasakpoolsed selles mõttes (liberaalid) pooldavad indiviidi isiklikku vabadust. Paljude politoloogide arvates pole klassikaline vasak-paremskaala erakondade liigitamiseks piisavalt täpne ning sotsiaalsed ja majanduslikud positsioonid peaksid olema eristatud. Populaarne alternatiiv erakondade liigitamiseks on poliitkompass, mille kahel ristuval teljel on eraldi välja toodud sotsiaalsed ja majanduslikud seisukohad. Paigutades Eesti erakonnad parem-vasakskaalale, näeks asetus välja niimoodi: vasakpoolsus: Eestimaa Ühendatud Vasakpartei vasaktsentrism: Keskerakond, Sotsiaaldemokraatlik Erakond tsentrism: Keskerakond, Vabaerakond paremtsentrism: Eesti Reformierakond parempoolsus: Erakond Isamaa, Eesti Konservatiivne Rahvaerakond paremäärmuslus: Eesti Iseseisvuspartei, Eesti Konservatiivne Rahvaerakond Teatud erakondi ei saa rangelt poliitilise suuna järgi liigitada, kuna nende põhikirjades leidub seisukohti, mis klassikalise vasak-paremskaala järgi võivad paikneda spektri eri pooltel ning on seetõttu paigutatud mitmesse lahtrisse. Erakond Eestimaa Rohelised paigutab ennast klassikaliselt vasak-paremskaalalt väljapoole ja toob juurde keskkonnamõõtme.
Kaksteist ahvi

"Kaksteist ahvi" (originaalpealkiri "Twelve Monkeys") on 1995. aastal USAs valminud ulmefilm, mille põhiteemadeks on ajas rändamine ja vaimne stabiilsus. Film on inspiratsiooni saanud Prantsusmaa lühifilmist "La Jetée". Filmi tegevus algab 2035. aastal, mil kohutava viiruse tagajärjel on 99% maailma rahvastikust hukkunud. Teadlased arvavad, et ühendus Kaheteistkümne Ahvi Armee oli viiruse levitamisega 1996. aastal seotud, ja saadavad vang James Cole'i ajas tagasi tõestusmaterjali leidma. Bruce Willis – James Cole Madeleine Stowe – Railly Brad Pitt – Jeffrey Christopher Plummer – Dr. Mason David Morse – Dr Peters Frank Gorshin – Dr. Fletcher Joseph Melito – noor James Cole Jon Seda – Jose Michael Chance – Scarface Vernon Campbell – Tiny H. Michael Walls – Botaanik Bob Adrian – Geoloog Simon Jones – Zooloog Carol Florence – Astrofüüsik Bill Raymond – Mikrobioloog Ernest Abuba – Insener Irma St. Paule – Poeet Joey Perillo – detektiiv Franki Kuldgloobus 1996: parim meeskõrvalosatäitja – Brad Pitt Oscar 1996: parim kostüüm – Julie Weiss 1996: parim meeskõrvalosatäitja – Brad Pitt Kaksteist ahvi andmekogus IMDb (inglise) Kaksteist ahvi Yahoo Movies
Tomēni (Lēdmane vald)

Tomēni on küla (mazciems) Lätis Ogre piirkonna Lēdmane vallas. Küla asub valla kirdeosas Ogre jõe kaldal, Riiast 68 kilomeetri kaugusel. Looduskaitse all on Raitase saar ümbermõõduga 5,11 ja kõrgusega 29 meetrit. Küla jääb osaliselt Ogre oru loodusparki. Aastatel 2009–2021 jäi asula Lielvārde piirkonda. Aastal 2017 oli külas 23 elanikku. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Everti

Everti on küla (mazciems) Lätis Ogre piirkonna Lēdmane vallas. Küla asub valla idaosas Ogre jõe kaldal, Riiast 68 kilomeetri kaugusel. Aastatel 2009–2021 jäi asula Lielvārde piirkonda. Küla jääb osaliselt Ogre oru loodusparki. Külas asuvad Jaunzemji muinaskalmed on muinsusmälestistena riikliku kaitse all. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS Jaunzemju senkapi
Rozītes

Rozītes (ka Gobas) on küla (mazciems) Lätis Ogre piirkonna Lēdmane vallas. Küla asub valla keskosas Ogre jõe kaldal, Riiast 65 kilomeetri kaugusel. Sinna jäävad Rozītese bussipeatused. Looduskaitse all on jalakas ümbermõõduga 3,25 meetrit ja mänd ümbermõõduga 2,7 meetrit. Küla jääb osaliselt Ogre oru loodusparki. Aastatel 2009–2021 jäi asula Lielvārde piirkonda. Aastal 2017 oli külas 25 elanikku. Autotransporta direcija Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Rītarasas

Rītarasas on küla (skrajciems ehk hajaküla) Lätis Ogre piirkonna Lēdmane vallas. Küla asub valla keskosas Lobe jõe kaldal, Riiast 67 kilomeetri kaugusel. Aastatel 2009–2021 jäi asula Lielvārde piirkonda. Aastal 2017 oli külas 79 elanikku. Vietvārdu datubāze
Bricēni

Bricēni on küla (mazciems) Lätis Ogre piirkonna Lēdmane vallas. Küla asub valla lõunaosas, Riiast 71 kilomeetri kaugusel. Aastatel 2009–2021 jäi asula Lielvārde piirkonda. Aastal 2017 oli külas 17 elanikku. Vietvārdu datubāze
Vālodzes (Lēdmane vald)

Vālodzes on küla (mazciems) Lätis Ogre piirkonna Lēdmane vallas. Küla asub valla lääneosas Ogre jõe kaldal. Asula jääb valla keskusest Lēdmanest 7, piirkonna keskusest Ogrest 28 ja Riiast 68 kilomeetri kaugusele. Sinna jääb Vālodzese bussipeatus. Küla jääb osaliselt Ogre oru loodusparki. Aastatel 2009–2021 jäi asula Lielvārde piirkonda. Aastal 2017 oli külas 27 elanikku. Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Mizas

Mizas on küla (mazciems) Lätis Ogre piirkonna Lēdmane vallas. Küla asub valla kaguosas. Asula jääb Riiast 72 kilomeetri kaugusele. Aastatel 2009–2021 jäi asula Lielvārde piirkonda. Aastal 2017 oli külas 67 elanikku. Vietvārdu datubāze
Tropmači

Tropmači on küla (mazciems) Lätis Ogre piirkonna Lēdmane vallas. Küla asub valla keskosas Lobe jõe kaldal, Riiast 68 kilomeetri kaugusel. Külla jääb Jumpravas pagrieziensi bussipeatus. Aastatel 2009–2021 jäi asula Lielvārde piirkonda. Aastal 2017 oli külas 59 elanikku. Autotransporta direcija Vietvārdu datubāze
Elin Cullhed

Elin Cullhed (sündinud 1983 Uppsalas) on Rootsi kirjanik, õpetaja ja kultuuriajakirjanik. Cullhed on töötanud loovkirjutamise õpetaja ja kultuuriajakirjanikuna muu hulgas väljaandes Uppsala Nya Tidning. Tema esimene, tänapäeva teismeliste elu käsitlev romaan ilmus 2016. aastal ja kandis pealkirja "Gudarna" ('Jumalad'). Cullhedi teine raamat "Eufori" ("Eufooria", e.k. 2022) ilmus 2021. aastal ja on kirjanduslik fantaasia Ameerika luuletaja ja kirjaniku Sylvia Plathi (1932–1963) viimasest eluaastast, mis lõppes enesetapuga. Autor kirjeldab fiktiivse päeviku vormis Plathi meeleheidet ja ummikseisu, püüet ühendada kirjaniku- ja koduperenaise elu. "Nii on loov naine 1960ndatel kukkunud rumalasse ja väljapääsmatusse auku: ta peab täitma asise maailma rolle, süüa tegema, last kandma, imetama, kuidagi pusima oma tunnete kallal, millest mõnesid tuleb omajagu häbeneda – ning loominguks on järele jäänud vaid aja ja jõu riismed." 2021. aastal sai Cullhed raamatu eest Augustipreemia ilukirjanduse kategoorias. Kirjanik astus 2023. aastal üles ka Tallinnas kirjandusfestivalil HeadRead. Elin Cullhedil on kolm last. 2015 – kirjandusauhind Föreningen Arbetarskrivare 2021 – Augustipreemia 2023 – Sigtuna fondi autoristipendium "Gudarna", 2016 "Eufori", 2021 "Eufooria", tõlkinud Maarja Aaloe, Varrak, Tallinn, 2022 Piret Põldveri arvustus Sirbis Intervjuu ERRis Intervjuu Eesti Ekspressis
Hirtenberg

Hirtenberg on vald (Marktgemeinde) Austrias Alam-Austria liidumaal Badeni ringkonnas. Triestingi jõgi voolab valla lõunapiiril. Wienerwaldist laskuv Triestingi org suubub siin Viini nõkku. Leobersdorfi raudtee, mis ühendab Austria Lõunaraudteed Leobersdorfis Austria Lääneraudteega Sankt Pöltenis, kulgeb valla lõunapiiril. Hirtenbergi raudteejaam asub Enzesfeldi piirkonnas. Peamine maantee vallas on liidumaantee B18 Hainfelder Bundesstraße. Nimi "Hirtenberg" on tuletatud väikese linnuse Feste Huotto nimest. Linnus asus mäel, kust avaneb vaade Triestingi orule. Esimese Türgi sõja lõpus 1532. aastal sai Kasim Bei armee Hirtenbergi piirkonnas lüüa. 20. sajandi alguses asutati mõned tööstusettevõtted: kudumisettevõte, laskemoonavabrik Otto Eberhardt Patronenfabrik (koos Mauthauseni koonduslaagri all-laagriga) ja terasetootmisettevõte. Seetõttu on Hirtenbergi vapil kolme korstnaga tööstushoone. Suured ettevõtted on nüüd palju väiksemad ja annavad tööd palju vähematele inimestele kui varem ning on hakanud tootma erinevaid asju, nagu turvapatjade süüteid, teraskappe või autovelgi. Liiduvangla - suuruselt viies vangla Austrias. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Klausen-Leopoldsdorf

Klausen-Leopoldsdorf on vald (Gemeinde) Austrias Alam-Austria liidumaal Badeni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Jens Salumäe

Jens Salumäe (sündinud 15. märtsil 1981) on eesti endine suusahüppaja ja kahevõistleja, kolmekordne Eesti meister. Tema nimel oli lennumäe Eesti rekord tulemusega 197 meetrit. Jens Salumäe lahkub tippspordist Postimees, 8. oktoober 2008 VÕIMAS: Kaarel Nurmsalu hüppas lennumäe MMil Eesti rekordi! Delfi.ee, 24. veebruar 2012 Biograafia ESBL-is
Kottingbrunn

Kottingbrunn on vald (Marktgemeinde) Austrias Alam-Austria liidumaal Badeni ringkonnas. Henryk Jasiczek (1919–1976), poola-tšehhi ajakirjanik, luuletaja ja kirjanik Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Miikka Kiprusoff

Miikka Sakari Kiprusoff (sündinud 26. oktoober 1976 Turu, Soome) on endine Soome jäähokimängija (väravavaht). Miikka Kiprusoff NHL.com lehel
Roman Turek

Roman Turek (sündinud 20. augustil 1970 Strakonices Tšehhoslovakkias) on endine Tšehhi jäähokimängija (väravavaht). Roman Turek NHL.com lehel
Lukáš Dostál

Lukáš Dostál (sündinud 22. juuni 2000 Brnos) on Tšehhi jäähokimängija, kes mängib väravavahina NHL-i klubis Anaheim Ducks. Ta alustas klubikarjääri kodulinnaklubis Brno Kometa, mille põhimeeskonnas debüteeris ta Tšehhi kõrgliigas hooajal 2018/19. Enne seda oli ta mänginud juba Tšehhi esiliigaklubis Třebíči Horácká Slavia. 2019. aasta veebruaris asus mängima Soome kõrgliigaklubis Tampere Ilves. Hooajal 2019/20 kogus ta Soome kõrgliigas väravavahtidest enim võite (27). Ta valiti liigahooaja sümboolsesse koosseisu ning pälvis hooaja parimale väravavahile antava auhinna. 2018. aastal valis Anaheim Ducks ta NHL-i draft '​is 48. valikuna. Hooaja 2020/21 teises pooles debüteeris ta American Hockey League'is (AHL) Ducksi tütarklubis San Diego Gulls. Ducksi meeskonnas tegi ta NHL-is debüüdi 9. jaanuaril 2022 mängus Detroit Red Wingsi vastu. 2019. aasta juunioride maailmameistrivõistlustel oli Dostál parima tõrjeprotsendiga väravavaht (95,65%). 2022. aasta maailmameistrivõistlustel võitis ta Tšehhi jäähokikoondisega pronksmedali. Ainsal korral mängis Dostál 2022. aasta maailmameistrivõistlustel esimeses alagrupimängus Suurbritannia vastu. https://www.eliteprospects.com/player/236340/lukas-dostal (vaadatud 25.10.2023) Lukáš Dostál NHL.com lehel Lukáš Dostál hockeydb.com lehel
Jaan Jüris

Jaan Jüris (sündinud 23. juunil 1977) on eesti suusahüppaja. Aastatel 1984–1991 oli tema treener Vladimir Golubev ja 1991–2007 Hillar Hein. Pärast seda treenis ta treenerita. Jüris võistles 2002. ja 2006. aasta taliolümpiamängudel. 2008. aastast on Jaan Jüris Tehvandi spordikeskuse hüppemägede kompleksi juht. Pottsepp Jüris tuli Eesti suusahüppemeistriks, Postimees 22. oktoober 2007 Biograafia ESBL-is
Marek Mazanec

Marek Mazanec (sündinud 18. juuli 1991 Písek, Tšehhi) on Tšehhi jäähokimängija, kes mängib väravavahina Extraliga-i klubis Mountfield HK. Marek Mazanec NHL.com lehel
David Rittich

David Rittich (sündinud 19. augustil 1992 Jihlavas Tšehhis) on Tšehhi jäähokimängija, kes mängib väravavahina NHL-i klubis Los Angeles Kings. David Rittich NHL.com lehel
Nižnije Sergi

Nižnije Sergi (vene keeles Нижние Серги) on linn Venemaal Sverdlovski oblastis, Nižnije Sergi rajooni halduskeskus. Linn asub Serga jõe ääres, Jekaterinburgist ligikaudu 80 km läänes. Nižnije Sergi rajati 1743. aastal seoses malmisulatus- ja rauatootmistehase ehitamisega. Nižnije Sergi sai aleviks 1928. aastal ja linnaks 1943. aastal. Нижние Серги "Мой Город" : Народная энциклопедия городов и регионов России. Vaadatud 20. juulil 2023
Hillar Hein

Hillar Hein (sündinud 19. jaanuaril 1954 Tallinnas) on endine Eesti suusahüppaja ja praegune treener. Ta on Kaarel Nurmsalu treener. Hillar Heina poeg Jouko Hein on samuti suusahüppaja. "Jouko Hein valmistub olümpiaks" Eesti Päevaleht, 8. september 1997 Biograafia ESBL-is "Hillar Hein ei tunne end turult tõrjutuna" Eesti Päevaleht, 22. veebruar 2005 R2 KOOLIS. Hillar Hein. ERR arhiiv, veebruar 2006 "Jens Salumäe loobub treener Hillar Heinast" Õhtuleht, 29. november 2006
Leobersdorf

Leobersdorf on vald (Marktgemeinde) Austrias Alam-Austria liidumaal Badeni ringkonnas. Esimesed asustusnäitajad selles piirkonnas pärinevad aastast 3000 eKr. 350. aasta paiku eKr rajasid keldi asunikud Noricumi, nende sõnast Tristis, mis tähendab tormavat või ohtlikku, tuletati nimi Triestingi jõele, mis voolab läbi Leobersdorfi. Umbes 15. aastal pKr allutasid roomlased rahumeelselt Noricumi. Tõenäoliselt ehitasid nad vahitorni sinna, kus praegu seisab kirik. Leobersdorfi on 1165./1174. aasta paiku esmakordselt nimetatud Bayrische Traditionsbücheris (Baieri pärimusraamatutes) Liubetsendorfiks. See nimi tuleneb tõenäoliselt vanaslaavi nimest Ljubac või keldi sõnast Lewer või Loben, mis tähendab piiri- või hauaküngast. Nimi muutus aja jooksul. 1311. aastal oli see Lewbesdorf, 1350. aastal Leubesdorf ja lõpuks 1588. aastal Leobersdorf. Insener Viktor Kaplan töötas aastatel 1901–1903 Leobersdorfer Maschinenfabrikis ja arendas seal oma ideed Kaplani turbiinist. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Krasnoufimsk

Krasnoufimsk on linn Venemaal Sverdlovski oblasti lõunaosas, Krasnoufimski linnaringkonna keskus. Linn asub Ufa jõe ääres, 199 km Jekaterinburgist läänes. Asula rajati 1736. aastal. Linnaõigused sai 1781. aastal. 2021. aasta alguses oli linnas 37 301 elanikku. Jaanuari keskmine õhutemperatuur on −14,4 °C, juuli keskmine õhutemperatuur +18,5 °C. Q126719912
Verhnjaja Tura

Verhnjaja Tura (vene keeles Верхняя Тура) on linn Venemaal Sverdlovski oblastis, Verhnjaja Tura linnaringkonna keskus. Verhnjaja Tura asub Tura jõe ääres, Jekaterinburgist ligikaudu 175 km põhjas. Asula tekkis malmisulatustehase juurde 1737. aastal. Verhnjaja Tura sai aleviks 1928. aastal ja linnaks 1941. aastal. Верхняя Тура "Мой Город" : Народная энциклопедия городов и регионов России. Vaadatud 21. juulil 2023
Mackenzie Blackwood

Mackenzie Blackwood (sündinud 9. detsember 1996 Thunder Bay, Ontario) on Kanada jäähokimängija, kes mängib väravavahina NHL-i klubis San Jose Sharks. Mackenzie Blackwood NHL.com lehel
80. üksik ründedessantbrigaad

80. üksik Galiitsia nimeline ründedessantbrigaad (80 окрема десантно-штурмова Галицька бригада) on Ukraina dessantvägede väeüksus. Brigaad osales 2023. aastal Bahmuti lahingus. Üksus osales 2023. aasta septembris koos Ründebrigaad Ljuti ja 5. üksiku ründebrigaadiga Bahmuti lähedal asuva varem Vene vägede keäs olnud Klištšijivka hõivamises. Brigaad kannab alates 20. movembrist 2023 nimetust 80. üksik Galiitsia nimeline ründedessantbrigaad. Brigaad osales 2024. aasta augusti alguses Ukraina vägede sissetungis Venemaa Kurski oblastisse. polkovnik Emil Iškulov 2022-2024 Журналісти показали, як десантники 80-ки тримають дорогу до Бахмута (vaadatud: 21.07.2023) НАД КЛІЩІЇВКОЮ ЗАМАЙОРІВ УКРАЇНСЬКИЙ ПРАПОР (vaadatud: 17.09.2023) УКАЗ ПРЕЗИДЕНТА УКРАЇНИ №766/2023. 1. Присвоїти 80 окремій десантно-штурмовій бригаді Десантно-штурмових військ Збройних Сил України почесне найменування «Галицька» та надалі іменувати її — 80 окрема десантно-штурмова Галицька бригада Десантно-штурмових військ Збройних Сил України, 20.11.2023 David Axe.One Of Ukraine’s Toughest And Fastest Brigades Has Joined The Invasion Of Russia - Forbes, 08.08.2024, 04:03pm EDT (16.08.2024) Ольга Кириленко, Олександр Шумілін. 80-та бригада ДШВ заявляє про зняття комбрига Ішкулова: "Вимагаємо залишити" (vaadatud: 29.07.2024)
Allofoon

Allofoon on foneemi häälduskuju. Allofoonid on sama foneemi foneetiliselt erinevad variandid. Allofooni häälduses sisaldub vastava foneemi tunnuste miinimumkomplekt (et foneem oleks tajutav), kuid sellele lisanduvad häälduskohast, häälikuümbrusest, kõneleja eripäradest tulenevad variatsioonid. Foneemid eristavad keeles sõnade tähendusi, allofoonid mitte. Ühe keele eri foneemid võivad aga teises keeles olla sama foneemi allofoonid ja vastupidi.
Oscar Dansk

Lars Gustaf Oscar Dansk (sündinud 28. veebruaril 1994 Stockholmis Rootsis) on Rootsi jäähokimängija, kes mängib väravavahina NHL-i klubis Calgary Flames. Oscar Dansk NHL.com-i lehel
Jaroslav Askarov

Jaroslav Vladimirovitš Askarov (sündinud 16. juuni 2002 Omsk, Venemaa) on Venemaa jäähokimängija, kes mängib väravavahina AHL-i klubis Milwaukee Admirals. Jaroslav Askarov NHL.com lehel
Jesper Wallstedt

Jesper Wallstedt (sündinud 14. november 2002 Västerås, Rootsi) on Rootsi jäähokimängija, kes mängib väravavahina AHL-i klubis Iowa Wild. Jesper Wallstedt NHL.com lehel
Jeremy Swayman

Jeremy Swayman (sündinud 24. november 1998 Anchorage'is, Alaskas) on USA jäähokimängija, kes mängib väravavahina NHL-i klubis Boston Bruins. Hooajal 2016/17 mängis Swayman USA noorteliiga United States Hockey League'i klubis Sioux Falls Stampede ja aastatel 2017–2020 kolm hooaega Maine'i ülikooli jäähokimeeskonnas. Hooajal 2019/20 pälvis Swayman ülikooliliiga põhihooaja silmapaistvamale väravavahile antava Mike Richter Award'i. 2017. aastal valis Bruins ta NHL-i draft '​is 111. valikuna. 2020. aasta märtsis sõlmis ta Bruinsiga kolmeaastase lepingu. Hooaja 2020/21 alguses debüteeris ta American Hockey League'is (AHL) Boston Bruinsi tütarklubis Providence Bruins. Esimest korda kutsuti ta NHL-i Boston Bruinsi meeskonda 2021. aasta aprillis. NHL-is debüteeris ta 6. aprillil mängus Philadelphia Flyersi vastu ning keda võideti 4:2. Esimese nullimängu sai ta kirja 16. aprillil mängus New York Islandersi vastu. Hooajal 2021/22 tõusis Swayman Linus Ullmarki kõrval Bruinsi üheks põhiväravavahiks. Sel hooajal lasi ta endale keskmiselt lüüa 2,42 väravat mängus, mis oli liigas paremuselt viies näitaja. Hooaja lõpus valiti ta ka liigahooaja sümboolsesse koosseisu (NHL All-Rookie Team). Väljalangemismängudes kaotas Bruins sel hooajal kohe esimeses ringis Carolina Hurricanesile. Hooajal 2022/23 tuli ta Bruinsi meeskonnaga ülekaalukalt põhihooaja võitjaks. Keskmiselt lasi ta endale lüüa 2,27 väravat mängus, millega oli liigas Ullmarki ja Minnesota Wildi väravavahi Filip Gustavssoni järel kolmandal kohal. Hooaja lõpus pälvisid Swayman ja Ullmark William M. Jennings Trophy. Sarnaselt eelmise hooajaga kaotati väljalangemismängudes kohe esimeses voorus, kui tunnistati Florida Panthersi paremust. 2018. aasta juunioride maailmameistrivõistlustel, kus Swayman oli küll varuväravavaht, võitis ta USA kuni 20-aastaste koondisega pronksmedali. USA jäähokikoondise koosseisus osales ta 2022. aasta maailmameistrivõistlustel, kus saavutati neljas koht. "Swayman, Wolff sign with Bruins". National Hockey League. 18. märts 2020. Vaadatud 17. aprillil 2022. "Jeremy Swayman wins NHL debut in style, as short-handed Boston Bruins defeat Philadelphia Flyers". ESPN. Associated Press. 6. aprill 2021. Originaali arhiivikoopia seisuga 2. mai 2021. Vaadatud 17. aprillil 2022. Russo, Eric (17. aprill 2021). "Swayman Registers First Career Shutout in B's Win Over Isles". National Hockey League. Boston Bruins. Originaali arhiivikoopia seisuga 3. detsember 2021. Vaadatud 17. aprillil 2022. Jeremy Swayman NHL.com lehel Jeremy Swayman hockeydb.com lehel
Spencer Knight

Spencer Knight (sündinud 19. mai 2001 Darien, Connecticut) on USA jäähokimängija, kes mängib väravavahina NHL-i klubis Florida Panthers. Spencer Knight NHL.com lehel
Nižnjaja Tura

Nižnjaja Tura (vene keeles Нижняя Тура) on linn Venemaal Sverdlovski oblastis, Nižnjaja Tura linnaringkonna keskus. Linn asub Tura jõe ääres, Jekaterinburgist ligikaudu 200 km põhjas. Asula tekkis 1754. aastal rauasulatustehase asulana. Aleviks sai Nižnjaja Tura 1929. aastal ja linnaks 1949. aastal. Нижняя Тура "Мой Город" : Народная энциклопедия городов и регионов России. Vaadatud 21. juulil 2023
Gunwi maakond

Gunwi maakond (Gunwi-gun, hangulis 군위군, hanjas 軍威郡) on haldusüksus Lõuna-Koreas Daegu linnas. Koduleht